ผมมีอาการเหมือนเป็นเม็ดสิว ผมไปหาข้อมูลมามันคือซีส์ไขมันใต้ผิวหนัง ซึ่งมันเกิดตรงบริเวณถุงอัณฑะครับ ซึ่งผมไม่เคยไปมีเพศสัมพันธฺกับใครมาก่อนเลย ผมต้องการจะรักษาส่วนที่เป็นให้หายให้หมด อยากทราบว่า จะต้องเข้ารักษาวิธีไหน ต้องผ่าตัดไหม ต้องมีค่าใช้จ่ายเท่าไหร่ สามารถไปพบแพทย์ผิวหนังเฉพาะทางที่คลินิคได้หรือไม่ครับ ? รบกวนขอข้อมูลหน่อยครับ เพราะอาทิตย์หน้าผมว่าจะลองไปให้แพทย์เฉพาะทางที่คลินิคตรวจดูครับ
สวัสดีค่ะ การวินิจฉัยที่เป็นไปได้กรณีเป็นตุ่ม/ก้อนที่อัณฑะ1.เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5.ก้อนเนื้องอกและมะเร็งอัณฑะ มีอาการเป็นก้อนแข็งที่อัณฑะข้างหนึ่ง อาจปวดหรือไม่ปวดก็ได้ แต่หากเป็นก้อนมะเร็ง ก้อนก็จะโตขึ้นอย่างรวดเร็ว6.ถุงน้ำในอัณฑะ พบเป็นก้อนในถุงอัณฑะ คลำได้ลักษณะนุ่ม ไม่ยุบหายไม่ว่าอยู่ในท่าใด มักไม่มีอาการเจ็บปวด7.อัณฑะอักเสบ พบได้ในคนที่เป็นโรคคางทูม แล้วเชื้อแพร่กระจายตามกระแสเลือดไปที่อัณฑะ หรือเกิดจากเป็นหนองในแล้วเชื้อลุกลามมาที่อัณฑะ มักปวดอัณฑะ และอัณฑะบวมแดงร้อน มักมีไข้ร่วมด้วยในกรณีนี้อาจจะเกี่ยวหรือไม่เกี่ยวกับโรคติดต่อทางเพศสัมพันธ์ก็ได้ การให้ได้การวินิจฉัยและรักษาที่ถูกต้องควรไปพบแพทย์เพื่อตรวจร่างกายค่ะ สามารถพบแพทย์ผิวหนังซึ่งเป็นแพทย์เฉพาะทางด้านนี้ได้ค่ะ การรักษามักเป็นแค่ยาทาหรือยารับประทานหากอาการไม่รุนแรงมาก สามารถไปพบแพทย์ที่คลินิกได้ค่ะ หากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า